Etelä-Espoon sosiaalidemokraattinen työväenyhdistys ry.

**Toimintasuunnitelma vuodelle 2026**

Etelä-Espoon sosialidemokraattinen työväenyhdistys on oman alueensa vahva vaikuttaja, joka välittää jäsenistön sekä espoolaisten asukkaiden äänen Espoon kaupungin päätöksentekoon.

Tehtävämme on edistää puolueosastona sosialidemokratian tavoitteiden ja Espoon kunnallisjärjestön toimintasuunnitelman toteutumista. Kiinnitämme erityisesti huomiota koulujen, varhaiskasvatuksen ja vanhusten ennaltaehkäisevien palveluiden resurssien riittävyyteen.

**Tavoitteet vuodelle 2026**

* jäsenmäärän kasvu, painottuen nuoriin ja työikäisiin
* jäsenistön koulutus
* jäsenistön yhteisöllisyyden tukeminen

**Talous**

Yhdistys jatkaa huolellista taloudenpitoa. Falklammen kiinteistön vuokratuotoilla varaudutaan tuleviin korjauksiin. Yhdistyksen jäsenille vuokrasta myönnetään johtokunnan päätösten mukainen jäsenalennus. Jäsenten virkistystoimintaa tuetaan johtokunnan päätösten mukaisesti. Johtokunta päättää erikseen jäsenten koulutus-, tapahtumien- ja vaalikulujen korvaamisesta.

**Muutosehdotus:** *Falklammen vuokrauksesta tiedotetaan jäsenistöä heti alkuvuodesta. Vuokraus tapahtuu tasapuolisesti jäsenistön toiveita kuunnellen. Mökin vuokraus perustuu omatoimisuuteen, kiinteistöstä pidetään huolta lähinnä talkoovoimin. Talkoot ja muut mahdolliset mökkitapahtumat kasvattavat yhteisöllisyyttämme. Tavoittelemme tilannetta, jossa vuokratulot kattavat pakolliset menot. Investoinnit tuodaan johtokunnan päätettäväksi. Hintataso pidetään kohtuullisena, jotta kaikilla jäsenillä olisi mahdollisuus nauttia loman vietosta yhdistyksen lomapaikassa.*

**Tapahtumat**

* naistenpäivän ruusujen jako 8.3
* vapputapahtumiin osallistuminen
* puurojuhla marras-joulukuussa
* johtokunnan kokoukset
* sääntömääräiset kevät ja syyskokoukset
* osallistuminen kunnallisjärjestön tapahtumiin
* osallistuminen puolueen järjestämiin tapahtumiin
* osallistuminen työväen kulttuuritapahtumiin, esim. laulutilaisuudet ja teatteri
* jäsenmatka
* senioreiden ulkoiluttaminen terveystilanteen salliessa
* seurakuntavaalit

**Poliittiset kannanotot**

Yhdistys ottaa kantaa ajankohtaisiin espoolaisia koskettaviin poliittisiin päätöksiin. Kannanottoja voidaan tehdä myös yhdessä kunnallisjärjestön sekä paikallisten demariyhdistysten kanssa.

**Tiedottaminen**

* jäsenkirjeet
* yhdistyksen nettisivut
* Länsiväylä
* johtokunnan whatsapp sekä sähköpostiryhmät